Интересни факти за кафето, които може би не знаете | LifeStyle Framar.bg
Назад | Начало Лайфстайл За свободното време Любопитно и забавно Интересни факти за кафето, които може би не знаете
Събуждате се сутрин и първата мисъл, която ви минава през главата, е за чаша топло и ароматно кафе. Ще ви представим няколко любопитни факти за кафето, които може би не знаете и ще ви е интересно да научите:
Счита се, че кафето е използвано за първи път през 9 век в Етиопия. Пастирите по онова време забелязали, че козите им се държат странно и са пълни с енергия, след като ядат кафени зърна от растението.
Арабите са първите, който са смели кафените зърна и са ги сварили, за да направят напитка по начина, по който я познаваме днес.
Думата "кафе" също идва от арабите. Те са използвали термина "qahhvat al-bun", което означавало "смялно кафе". През вековете е останала само думата "qahva". Турците заимстват и променят термина като "kahve", а по-късно това се случва и при холандците – "koffie". Следващата стъпка е познатата ни английска дума "coffee".
Ислямът спомогнал за популяризирането на кафето. Религията забранила алкохола, но пък кафето било прието като алтернативна напитка.
Около 3/4 от кафето в света е Арабика.
Трите най-големи страни производителки на кафе са Бразилия, Виетнам и Колумбия.
На Бразилия се пада почти 1/3 от производството на кафе в света.
Средно на ден човек пие по 3,41 чаши кафе.
Кафето е втората по големина земеделска култура в света след памука.
Кафето е вторият най-продаван продукт в света след петрола.
След памука и тютюна кафето е най-пръсканата култура. Едва 1/6 от световния добив на кафе е органичен. Три четвърти от производителите на кафе в света пръскат растението с някои от най-опасните химикали, въпреки че част от тях са забранени, тъй като са токсични.
Кафето всъщност е плод и зърната му са семената на ярки червени плодове, които растат по дървета.
Един килограм кафе се състои от 4000 ръчно подбрани зърна. Сто кафеени зърна се равняват на една чаша кафе. От едно кафеено дърво се добива един килограм печено кафе.
Ако пиете по две чаши кафе на ден, ще изконсумирате 34 литра за година, приготвени от кафените зърна на 18 дървета.
Кафеените дървета могат да стигнат височина до 9-10 метра, но са култивирани да бъдат до 3 метра за по-лесно бране на плода.
Кафето се съхранява в херметически затворен контейнер на хладно сухо и тъмно място. Четири са факторите, които се отразяват неблагоприятно на вкуса му – въздух, влага, топлина и светлина.
Консумацията на кафе в разумни количества намалява вероятността от появата на Алцхаймер с около 60-65%.
При хората, които редовно пият кафе, много по-рядко се проявяват симптоми на астма.
Няколко минути след поставянето на кафето да се пече, зърното изпуква веднъж – тогава удвоява размера си. След още няколко минути изпуква повторно – това показва, че то вече е готово.
Изследвания доказват, че добавянето на мляко в кафето отслабва ефекта на кофеина.
Кафето е първата лиофилизирана храна (дехидратирана храна чрез дълбоко замразяване под високо налягане).
Най-скъпото кафе в света е "Копи Лувак" и се произвежда в Индонения. Един килограм струва над 1200 евро. Високата му цена идва от начина му на добиване: кафените зърна са любима храна на Азиатската палмова цивета, която се храни с тях и след това ги изхожда цели. Смята се, че тези зърна са обогатени с допълнителни ензими и напитката от тях е много по-качествена.
Според проучване само през 2013 година са създадени толкова много чашки за кафе, че ако се подредят в редица, тя ще може да обиколи Екватора 10 пъти. Това са доста пластмасови чаши!
Първата уебкамера в света е създадена заради кафе. Група учени от университета в Кеймбридж поставят камера в офиса си, където се намира кафето. Камерата предава на живо онлайн. По този начин те искат да си спестят разочарованието, което биха изпитали, ако отидат до мястото и видят, че няма кафе. Дали това е добра употреба на уебкамерата – преценете вие.
От всички съществуващи професии, учените и лаборантите са най-големите консуматори на кафе. Може би е очевидно, нали?
Гранулираното кафе или разтворимото кафе е представено пред лицето на света за първи път от Джордж Вашингтон през 1910 г. Но не президентът на САЩ, а бизнесмен със същото име.
Слюнката отмива половината от аромата на кафето.
Ако желаете да извлечете най-доброто от неговото действие, то трябва да пиете кафето си между 9:30-11:30 сутринта.
Можете да намалите риска да развиете алкохолизъм с 43%, ако пиете две чаши кафе всеки ден.
Кофеинът от кафето не само преминава в кръвта ни, но се открива и в спермата.
Еспресо (e – spres – oh) не е някакъв определен сорт кафе, а само начин за приготвяне на кафе: чрез налягане гореща вода преминава през ситно смляно кафе.
Кафе Американо – терминът „американо“ идва от американските специални части, участвали във Втората световна война. Те поръчвали кафето с чаша вода за да „убият“ силния вкус.
Ако при готвене в затворено помещение във въздуха остане неприятна миризма и не можете бързо да проветрите то пригорете малко кафе в чист тиган, така аромата на кафе ще неутрализира миризмата на готвено.
За да се възвърне неутрално обоняние при тестване на множество парфюми се подушват печени зърна от кафе.
В Италия във всеки бар при дегустация на кафе се предлага и малка чашка с вода, която се пие преди кафето за да може да се изплакне устата и да се усети аромата и вкуса на приготвено кафе.
Приемът на една чаша кафе след обедно хранене помага при хиперглицемия, спомага за правилното абсобиране на захарта в кръвта и е мощен антиоксидант.
Как "работи" кафето? – В нашия мозък има вещество наречено аденозин, което има връзка с някои рецептори. Когато аденозинът влезе във взаимодействие с рецепторите, вие чувствате поспаливост. Когато кофеинът се намеси обаче, прикрепвайки се към рецепторите, това пречи на аденозина да се добере до същите тези рецептори. В резултат хипофизната жлеза разпознава това като спешен случай и сигнализира на надбъбречната жлеза. Тя от своя страна съдейства за намаляването на адреналина, което способства за отделянето на допамин. Резултатът е това удоволствие, което изпитвате, когато отпиете от чашата с кафе! :)
АРИЕТЕ КАФЕМАШИНА CREMISSIMA 1384
Коментари към Интересни факти за кафето, които може би не знаете
на 05 August 2020 в 18:38
Коментирайте "Интересни факти за кафето, които може би не знаете"
преди 34 дни, 23 часа и 8 мин.
преди 39 дни, 5 часа и 28 мин.
преди 14 дни, 6 часа и 30 мин.
преди 19 дни, 23 часа и 1 мин.